בס"ד
לקול שירייך – רפי ביטון, קולות מן השמים, ניסים סאאל

על כותל המזרח אזוב ירוק וטחב
ורוח אלוהים מקדם שמה נחה
האורן קומתו על הר ועמק שהה
ובאגן הים ניגון חליל.
על כותל המזרח מגן דוד לפלא
ועל ערבות בכות תלוי כינור המלך
שם כומר וחזן ומואזין על צריח
ובאגן הים סירת מפרש.
ומשהו עמוק בלב אומר לי כך או כך
תרצה או לא תרצה שלך הוא כותל המזרח
ומשהו עמוק בלב אומר לי כך או כך
תרצה או לא תרצה שלך לעד כותל המזרח.

הכותל אזוב ועצבת,
הכותל עופרת ודם,
יש אנשים עם לב של אבן,
יש אבנים על לב אדם

אלפי גולים מקצות כל תבל נושאים אלייך עיניים

בלבבי משכן אבנה להדר כבודו, ובמשכן מזבח אשים לקרני הודו

ירושלים, אני לא אזוז מפה, ירושלים יבוא המשיח יבוא

והוא יושב ומחכה לו, כבר שנים חולם הוא שיזכה לו, על סודו שומר ומחכה לו, מתי כבר יגיע היום

מתי תמלוך מתי תמלוך בציון. בקרוב, בימינו, לעולם ועד תשכון
תתגדל ותתקדש בתוך ירושלים עירך לדור ודור ולנצח נצחים. ועיננו תראינה מלכותך

אי איי אי...

מתי יבוא היום שבו לא נזדקק עוד לשומרים
אני עומד על החומה, עומד בגשם לבדי וכל העיר העתיקה,
מונחת לי על כף ידי אני מביט בה מאוהב,
שוטף חומות ושערים מתי יבוא היום שבו

עומדות רגלינו בשערייך, ירושלים
ותותחינו מרעימים לך שיר מזמור
ורק דמעות הגאווה שבעניים נוטפות דומם על המדים והחגור
ציון הלא תשאלי לשלום בחורייך,
ציון זה האושר שואג בחזינו פראי
למנצח מזמור למנצח על מקלע ורימון בשערייך

לדוד שירו מזמור בתוף ובמצילתיים, יסודתו על הר המור סביב ירושלים

לפני שנים רבות שמעו בארץ ישראל קולות ניגון שירה ומזמורים
בצליל כה מיוחד, ובנעימה טובה, כשיר ציפור זמיר בין העלים

שמה נתאסף בעיר הבירה ומחדש ישמע קול שירה

לך ירושלים בין חומות העיר
לך ירושלים אור חדש יאיר
בליבנו רק שיר אחד קיים

ורק חלום אחד נושא הוא בלבבו,
לבנות כסא לאליהו שיבוא,
על כפיו אותו יביא לאליהו הנביא

אך בבואי היום לשיר לך, ולך לקשור כתרים,
קטונתי מצעיר בנייך ומאחרון המשוררים
כי שמך צורב את השפתיים כנשיקת שרף
אם אשכחך ירולשים אשר כולה זהב
ירושלים של זהב ושל נחושת ושל אור
הלא לכל שירייך אני כינור
